text: Populær post til jul
  22 december 2014 kl. 15.10
  Julehandel på nettet er mere populær end nogensinde før. I år bringer Post Danmark 20 procent flere pakker ud end sidste år.
  Der bliver afleveret mange pakker her i Løvbjerg i Horsens. Her holder Post Danmark til, og de har i år haft flere pakker på lageret end normalt.
  Alene her i butikken langer de i gennemsnit 500 pakker over disken hver dag i december. Og det er en stigning på 20 procent.
  - Vi får mange flere pakker end normalt, siger Lene Jørgensen, postmedarbejder i Løvbjerg.
  Årsagen er den stigende nethandel.
  Og der er altid travlt i december, men flere pakker giver ikke mere travlhed. Folk sender nemlig færre breve end normalt, fortæller hun.
  Karina Bækkeund fra Horsens var en af dem, som skulle hente julegaven på posthuset. Og hun køber gerne de fleste ting over nettet. Hør her i klippet, hvad hun får ud af at handle på nettet frem for i butikkerne.
  Varighed: 0:22 minutter.
  
  